მარტინ ფრიჩი
მარტინ ფრიჩი (ჩეხ. Martin Frič; დ. 29 მარტი, 1902, პრაღა, ჩეხეთი — გ. 26 აგვისტო, 1968, პრაღა, ჩეხეთი) — ჩეხი რეჟისორი. ჩეხოსლოვაკიის სსრ სახალხო არტისტი (1965). მოღვაწეობდა ასევე როგორც მსახიობი, სცენარისტი და პედაგოგი. აღიარება მოიპოვა ფილმებით: „პატერ ვოიტეხი“ (1928) და „წმინდა ვიტის ტაძრის ორგანისტი“ (1929). განსაკუთრებული წარმატება ხვდა მის სატირულ კომედიებს. სხვა ფილმებია: „რევიზორი“ (გოგოლის მიხედვით, 1933), „ევა სისულელეებს აკეთებს“ (1939), „სისხლის საიდუმლოება“ (1953), „თეთრი ბალთა“ (1960), „ხალხი ფურგონებიდან“ (1966) და სხვა. ჩეხოსლოვაკიის სახელმწიფო პრემიის ლაურეატი (1950, 1951).